laion/Wikipedia-Exotic huggingface dataset:
Trouble (אלבום של נטליה קילס)

Trouble הוא אלבום האולפן השני של הזמרת הבריטית נטליה קילס. האלבום יצא לאור ב-3 בספטמבר 2013 דרך חברות התקליטים will.i.am, Cherrytree ואינטרסקופ רקורדס. הקלטת האלבום החלה בשנת 2012 בלוס אנג'לס ובניו יורק. השירים באלבום, שנכתבו על ידי קילס וג'ף באסקר, מתארים את הילדות של קילס ואת התבגרותה. עטיפת האלבום עוצבה על ידי קילס ומסמלת את הנושאים המרכזיים בו. קילס תיארה את האלבום כקולאז' של הזיכרונות שלה ושל הטעויות הגדולות ביותר שעשתה. ההכרזה על האלבום נעשתה באמצעות פרסום הקליפ לשיר "Controversy" בספטמבר 2012, ששימש כסינגל השיווקי הראשון מהאלבום. בהמשך הוציאה קילס שלושה סינגלים מהאלבום: "Problem", "Saturday Night" וגרסת רמיקס לשיר "Trouble". האלבום נכנס למצעד האלבומים של ארצות הברית בילבורד 200 במקום ה-70 לאחר שמכר כ-6,000 עותקים, שהיו למחצית מכמות העותקים הכוללת שמכר אלבום הבכורה של קילס, Perfectionist. בעטיפת האלבום מופיעה קילס לבושה בשמלה ולצידה חפצים רבים, ביניהם בקבוקי שמפנייה, שעונים ושפתון. קילס עיצבה את העטיפה והשתמשה בתמונות מגטי אימג'ס אותן חתכה וערכה כקולאז'. קילס מתארת את העטיפה כ"לוח השראות של ילדה קטנה". את האלבום תיארה קילס כאוסף של הזיכרונות שלה ושל הטעויות הגדולות ביותר שעשתה, ואמרה כי היא ניסתה לסמל זאת באמצעות העטיפה. לפי קילס, שעוני הרולקס ובקבוקי השמפנייה שעל העטיפה מסמלים את הרכוש של משפחתה, עליו הייתה מוכנה לוותר כדי שאביה, שהיה בכלא, יחזור, כפי שהיא מתארת בשיר "Daddy's Girl". בקבוקי השמפנייה מייצגים גם את ההתמכרות של אביה לאלכוהול. האזיקים שעל העטיפה מייצגים את ההסתבכויות שהיו לקילס עם המשטרה, והפנינים והוורדים מייצגים את המתנות שקיבלה קילס מבן זוגה. מידע על האלבום Trouble באתר MusicBrainz מידע על האלבום Trouble באתר AllMusic האלבום Trouble באתר Discogs ג'ייסון ליפשוץ, Natalia Kills Gets Real on 'Trouble' Album: 'I Wanted To Confront Who I Am Head-On', פורסם באתר בילבורד ב-8 באוגוסט 2013 Natalia Kills is Trouble, פורסם באתר David Atlanta ב-3 בספטמבר 2013
דוחל שחור

דוחל שחור (שם מדעי: Saxicola caprata) הוא מין של דוחל אסיאתי. תפוצתו משתרעת ממערב אסיה עד מזרחה כולל תת-היבשת ההודית. במרחב זה ידועים כ-16 תת-מינים שלו. תחומי המחיה המועדפים על הדוחל השחור הם אזורים כפריים, כרי דשא ואזורי צמחייה נמוכה, בהם הוא יושב בצמרותיהם של עצים ושיחים, מחפש חרקים שאותם יכול לאכול. את טרפו הוא משיג בדרך כלל מהקרקע. בישראל הוא מזדמן נדיר ביותר עם עשר תצפיות עד היום. התצפית האחרונה הייתה בינואר 2023 ליד מושב מאור. הציפור נבחרה בשנת 2023 לציפור השנה בישראל. גופו של הזכר שחור מלבד פס לבן המתמשך מהכתפיים, שגודלו משתנה בין אוכלוסיות שונות. קשתית העין של הזכר בצבע חום כהה, בעדו מקורו ורגליו שחורים. גופן של הנקבה חום-אפור ומפוספס מעט. הצעירים דומים לנקבות, מלבד בבטנם התחתונה, שבה יש להם כתמים דמויי קשקשים. עונת הרבייה מתמשכת בין פברואר לאוגוסט, בעוד שיאה הוא בין מרץ ליוני, ובמהלכה הזכרים שרים בקול מענפים בולטים. במהלך תצוגת החיזור הזכר מרים את זנבו, מרפרף ומנפח את נוצותיו. הדוחל השחור מקנן בחורים בחומות אבן או בסוללות, ומרפד את קנו בשיער בעלי חיים ובדשא. הנקבה מטילה 2–5 ביצים סגלגלות באורך 1.3-1.7 ס"מ, עם כתמים ליד הקצה הרחב שלהן. הנקבה דוגרת על הביצים במשך 12–13 ימים. מדיה וקבצים בנושא דוחל שחור בוויקישיתוף דוחל שחור, באתר ITIS (באנגלית) דוחל שחור, באתר NCBI (באנגלית) דוחל שחור, באתר Animal Diversity Web (באנגלית) דוחל שחור, בבסיס הנתונים ARKive (באנגלית) דוחל שחור, באתר GBIF (באנגלית) דוחל שחור באתר הרשימה האדומה של IUCN דוחל שחור נבחרה כציפור השנה של ישראל לשנת 2023 - וואלה! תיירות, באתר וואלה!, ‏2024-01-08 ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
J-80

J-80 היא רקטה ארוכת טווח מייצור עצמי של ארגון החמאס. הרקטה היא שדרוג של רקטת M-75 בעלת טווח מוגדל של 80–100 קילומטר וראש נפץ כפול של 20 קילוגרם. טווח המאפשר לה להגיע מרצועת עזה לגוש דן, עד דרום השרון ואזור ירושלים. הרקטה נכנסה לשימוש לראשונה ביולי 2014 במהלך מבצע צוק איתן, עת שוגרה לעבר תל אביב, בת ים, פתח תקווה וערים נוספות. שם הרקטה מייצג את טווח ההגעה שלה בצירוף שם משפחתו של אחמד ג'עברי, ראש הזרוע הצבאית של החמאס שנהרג על ידי צה"ל במהלך מבצע עמוד ענן בשנת 2012. ארגון חמאס טוען באופן בלתי מבוסס כי חלק מן הרקטות מצוידות בטכנולוגיה שמונעת ממערכת כיפת ברזל לזהות אותם ולכן חלק מהשיגורים אינם מיורטים. עוזי רובי, קטות שנורו על ישראל במהלך מבצע 'צוק איתן' סוגים, מקורות ומלאים, ההגנה האקטיבית של ישראל במבצע "צוק איתן" 2015, עמ' 12–15‏, JSTOR resrep04776.5 אליאור לוי, מהקסאם ל"גיהנום של אשקלון": כך שדרגו ארגוני הטרור את האיום הרקטי מרצועת עזה, באתר ynet, 7 במאי 2021 מטח טילים כבד לישראל - יירוטים מוצלחים ל"כיפת ברזל"; צה"ל מתכונן להגביר התקיפות: "סג'עיה תהפוך לדאחיה", באתר גלובס, 12 ביולי 2014 El-Naggar, Mona (2021-05-13). "Gaza's Rockets: A Replenished Arsenal That Vexes Israel". The New York Times (באנגלית). נבדק ב-2024-07-18. القسام تطلق صاروخين مزودَين بتقنية لا تمكن القبة الحديدية من اكتشافها (בתרגום חופשי: שני הקסאמים שנורו מצוידים בטכנולוגיה שאינה מאפשרת את גילוים על ידי כיפת ברזל), כתבה משנת 2014 באתר maannews (בערבית) ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
Problem

האם התכוונתם ל... Problem (שיר של אריאנה גרנדה) – שיר של הזמרת אריאנה גרנדה בהשתתפות איגי אזליה. Problem (נטליה קילס) – שיר של הזמרת הבריטית נטליה קילס. Problem (ראפר) (אנ')
אבדון (סרט, 2013)

אֲבַדּוֹן (באנגלית: Oblivion) הוא סרט מדע בדיוני פוסט-אפוקליפטי אמריקני בכיכובו של טום קרוז, המבוסס על רומן גרפי בעל אותו שם מאת ג'וזף קושינסקי, שביים והפיק את הסרט. את התסריט כתבו קארל גאדושק ומייקל דהברוין. עלילת הסרט, אשר מתרחשת בשנת 2077, מתמקדת בג'ק הארפר (מגולם על ידי טום קרוז), מפקד לשעבר בחיל הנחתים האמריקני ואחד מטכנאי המזל"טים האחרונים שמוצבים על פני כדור הארץ, אשר נהרס כמעט לחלוטין במהלך קרוב ל-60 שנים של מלחמה גרעינית בחוצנים שפלשו לכדור הארץ. מכיוון שכדור הארץ נהרס לחלוטין במלחמה, תושבי כדור הארץ נאלצו לעבור למושבות שהוקמו על טיטאן, הירח של כוכב הלכת שבתאי. כחלק ממבצע רחב היקף שנועד לחלץ את שארית המשאבים החיוניים שנותרו בכדור הארץ, הארפר מוצב כעת בתחנת הבקרה Tower 49, אשר ממוקמת כ-900 מטרים מעל פני הקרקע, יחד עם הנווטת שלו ויקטוריה "ויקה" אולסן (מגולמת על ידי אנדראה רייסבורו). ג'ק וויקה מקבלים הוראות מסאלי (מגולמת על ידי מליסה ליאו), המפקחת שלהם, אשר נמצאת בתחנת החלל Tet. משימתם של ג'ק וויקה בכדור הארץ כמעט והושלמה, והם מצפים לעזוב בקרוב את כדור הארץ ולעבור למושבות הניצולים בטיטאן. בינתיים מתחילים להציף את ג'ק זכרונות מעורפלים על אישה מסתורית, שאותה הוא פגש בבניין האמפייר סטייט מהתקופה שקדמה להרס כדור הארץ. חייו של ג'ק משתנים באופן דרמטי כאשר חללית מסתורית מתרסקת על כדור הארץ. ג'ק, אשר מגיע לאתר ההתרסקות ומבחין כי המזל"טים עוסקים בחיסול צוות בני האנוש שהיו על סיפון החללית, מצליח להציל מהריסות החללית אישה מסתורית בשם ג'וליה רוסקובה (מגולמת על ידי אולגה קורילנקו), שלהפתעתו היא האישה המסתורית שהופיעה בזכרונותיו המעורפלים. הופעתה של ג'וליה מובילה לשרשרת אירועים שגורמים לג'ק להטיל ספק בכל מה שהאמין עד היום. טום קרוז - בתפקיד ג'ק הארפר מורגן פרימן - בתפקיד מלקולם ביץ' אולגה קורילנקו - בתפקיד ג'וליה רוסקובה אנדראה רייסבורו - בתפקיד ויקטוריה "ויקה" אולסן ניקולאי קוסטר-וולדו - בתפקיד סרג'נט סייקס. מליסה ליאו - בתפקיד סאלי. זואי בל - בתפקיד קארה. פסקול הסרט הולחן על ידי אנטוני גונזלס, סולן הרכב המוזיקה האלקטרונית הצרפתי M83. נעימת הנושא של הסרט, "Oblivion"(אנ'), בוצעה על ידי הזמרת הנורווגית סוזאנה סונדפור. אתר האינטרנט הרשמי של אבדון אבדון, ברשת החברתית פייסבוק אבדון, ברשת החברתית אקס (טוויטר) "אבדון", במסד הנתונים הקולנועיים IMDb (באנגלית) "אבדון", באתר נטפליקס "אבדון", באתר AllMovie (באנגלית) "אבדון", באתר Rotten Tomatoes (באנגלית) "אבדון", באתר Box Office Mojo (באנגלית) "אבדון", באתר Metacritic (באנגלית) "אבדון", באתר אידיבי "אבדון", במסד הנתונים הקולנועיים KinoPoisk (ברוסית)
דארק

האם התכוונתם ל... דארק (אי) (Dark Island) - אי באזור אלף האיים התחתון (המזרחי), ליד מפרץ צ'יפאווה (Chippewa Bay). אי זה הוא חלק מהעיר המונד (Hammond), במחוז לורנס סנט, בניו יורק. ז'אן ד'ארק (בצרפתית: Jeanne d'Arc) - מצביאה צרפתייה אשר מילאה תפקיד מפתח בתהליך שחרור צרפת מהכיבוש האנגלי בזמן מלחמת מאה השנים במאה ה-15.
מרציג

מרציג (בגרמנית: Merzig) היא בירת מחוז מרציג-ורדן שבמדינת חבל הסאר שבגרמניה. העיר שוכנת על גדות הנהר סאר, במרחק של כ-35 ק"מ מדרום לטריר ו-35 ק"מ מצפון-מערב לזארבריקן. העיר מרציג נוסדה ב-369 על פי האזכורים הכי מוקדמים. ב-1974, במסגרת רפורמה טריטוריאלית שבוצעה בגרמניה הוכרזה כעיר. העיר של היום כוללת בתוכה את העיירה מרציג ו-16 רשויות מקומות הסובבות אותה. בקרבת העיר נמצא מוזיאון Besseringen B-Werk שבו ניתן לראות קטע מקו זיגפריד ממלחמת העולם השנייה. מדיה וקבצים בנושא מרציג בוויקישיתוף אתר האינטרנט הרשמי של מרציג (בגרמנית) מרציג, ברשת החברתית פייסבוק מרציג, ברשת החברתית אינסטגרם מרציג, סרטונים בערוץ היוטיוב ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
דילינגן

דילינגן (בגרמנית: Dillingen, או דילניגן על הסאר – Dillingen an der Saar) היא עיר במחוז סארלואי שבמדינת חבל הסאר שבגרמניה. העיר שוכנת על גדות נהר הסאר, במרחק של כ-5 ק"מ מצפון-מערב לעיר סארלואי ו-25 ק"מ מצפון-מערב לזארבריקן. מפעלי הפלדה דילינגר היטה (Dillinger Hütte) פועלים בעיר. מדיה וקבצים בנושא דילינגן בוויקישיתוף אתר האינטרנט הרשמי של דילינגן דילינגן, ברשת החברתית פייסבוק ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו.
ואוול

וָאוֵול (בפולנית: Wawel) הוא מתחם בנוי בקרקוב, בגובה 228 מטרים מעל פני הים, בגדה השמאלית של הנהר ויסלה. המבנים העיקריים בגבעה הם טירת ואוול, ששימשה במשך כמה מאות שנים משכן למלכי פולין וכיום משמשת מוזיאון, וקתדרלת ואוול, אתר ההכתרה והקבורה של מלכי פולין והאתר בו טמונים שרידיו של סטניסלב הקדוש, הקדוש הפטרון של פולין. הגבעה שמשה כמרכז השלטוני והדתי של ממלכת פולין מן המאה ה-11 ועד אובדן עצמאות פולין במאה ה-17 ונותרה מרכז לאומי חשוב ומחוז-חפץ בעת המאבקים לעצמאות פולין. מבחינה גאולוגית הגבעה היא גוש אבן גיר מתקופת היורה. הממצאים הארכאולוגיים בגבעת ואוול מעידים על התיישבות אנושית באתר כבר בתקופת האבן. לפי האגדה נוסדה קרקוב במאה ה-7 על ידי הנסיך קרקוס שבנה אותה מעל למערה בתחתית הגבעה בה התגורר הדרקון של ואוול (Smok Wawelski). במאה ה-9 הוקם על הגבעה קסטרום (מחנה מבוצר) של שבט הויסטולאנים (Wiślanie) הסלאבי. שליט פולין הראשון משושלת פיאסט, מיישקו הראשון, כבש את המקום בסוף המאה ה-10 וקבע בו את אחד מאתרי מגוריו (לאחר פוזנן וגנייזנו). יורשיו המשיכו בכך והמלך ולדיסלב הראשון הרמן קבע את קרקוב כבירתו ב-1038. ב-1320 הוכתר בקתדרלת ואוול ולדיסלב הראשון (ארוך האמה) ומאז הוכתרו בה כל מלכי פולין. מבנה הקתדרלה הראשון הוקם על הגבעה סמוך להקמתה של בישופות קרקוב בשנת 1000, הקתדרלה הניצבת כיום נחנכה ב-1364. הטירה הוקמה במהלך המאה ה-14, בימיהם של קז'ימייז' השלישי (הגדול), ולדיסלב השני יגיילו וידוויגה, מלכת פולין. שני המבנים שופצו והורחבו, בעיקר בתקופת הרנסאנס במאה ה-16, על ידי אדריכלים ואמנים שהובאו מאיטליה. ב-1609 העביר המלך זיגמונט השלישי ואזה את בירתו לוורשה והגבעה החלה לרדת מגדולתה. במסגרת המלחמה הצפונית הקטנה בשנים 1655–1657 ושוב ב-1702 נכבשה קרקוב על ידי שוודיה וחלקים מהמצודה ניזוקו. בעת חלוקות פולין וכיבושה על ידי רוסיה ופרוסיה, ננטשה הגבעה לפרקי זמן ארוכים ומצבה התדרדר. עם זאת המשיכה הגבעה להיות מוקד ללאומיות ולפטריוטיות הפולנית. ב-1815 נערכה בקתדרלת ואוול הלווייתו של יוזף פוניאטובסקי ומאז היא הפכה לפנתאון לאומי בו נקברו גיבורים לאומיים ומחיי השפה והתרבות הפולנית בהם לוחם החירות תדיאוש קושצ'ושקו; המשורר הלאומי אדם מיצקביץ' (שעצמותיו הועברו למקום ב-1890); "אבי הדרמה הפולנית", יוליוש סלובצקי ואחרים. בשנת 2010 נקברו במקום גם נשיא פולין לך קצ'ינסקי ורעייתו מריה, שנספו בהתרסקות מטוס חיל האוויר הפולני ברוסיה. בשנת 1905 הורה פרנץ יוזף הראשון, קיסר אוסטריה לחייליו לסגת מהגבעה, דבר שנתן את האות לתנופת שיקום ושיפוץ המבנים הלאומיים בה. במהלך חפירות ארכאולוגיות בעת השיקום התגלתה הרוטונדה של מריה הבתולה המתוארכת ל-970 לערך. עם כינונה של הרפובליקה הפולנית השנייה, לאחר מלחמת העולם הראשונה, הכריז הפרלמנט הפולני על הגבעה כאתר לאומי ייצוגי ועל המצודה כמעונו הרשמי של נשיא פולין. במהלך מלחמת העולם השנייה שימשה המצודה משכנו של המושל הכללי של השטחים הכבושים בפולין הנס פרנק. באותה תקופה שדדו הנאצים אוצרות רבים מהמצודה והקתדרלה. מאז כינון הרפובליקה הפולנית השלישית ב-1990 שוקמו מבני הגבעה ונקבעו בה מספר מוזיאונים, בהם מוזיאון המצודה ודירות השרד, מוזיאון יוחנן פאולוס השני והמוזיאון ההיסטורי לתולדות פולין. מדיה וקבצים בנושא ואוול בוויקישיתוף אתר גבעת ואוול (באנגלית) ההיסטוריה של גבעת ואוול (באנגלית) גבעת ואוול באתר krakow-info.com (באנגלית) אתר מוזיאון יוחנן פאולוס השני (באנגלית) היסטוריה קצרה של קרקוב באתר האוניברסיטה היגלונית (באנגלית) Wawel Krakow | Wawel Hill & Castle Krakow [1] Journey of Wawel Treasures to Canada How Poland’s National Treasures Ended Up In Canada
מנהטה

מנהטה (באנגלית: Manhatta) הוא סרט דוקומנטרי קצר שבוים על ידי הצייר צ'ארלס שילר והצלם פול סטרנד ויצא בארצות הברית בשנת 1921. הסרט מתעד את החזות של מנהטן שבניו יורק בשנים המוקדמות של המאה ה-20. הוא מצולם ב-65 שוטים של העיר המוצגים בצורה לא נרטיבית. הסרט מתחיל עם צילום מעבורת שעושה את דרכה למנהטן, ומסתיים בצילום שקיעה מזווית גבוהה של גורד שחקים. הסרט מבטא את הקשר שבין צילום לקולנוע, כשכמעט אין תזוזה של מצלמת הקולנוע. כל פריים מספק מבט שונה על מנהטן. הכתוביות שמוצגות במהלך הסרט מכילות קטעים מסוימים מהכתבים של וולט ויטמן. הסרט תואר על ידי ספריית הקונגרס כבעל ערך תרבותי גבוה, ונבחר כראוי לשימור לאורך זמן. באוקטובר 2005 הסרט יצא על גבי DVD כחלק ממארז שהכיל אוסף של סרטים ניסיוניים מוקדמים שיצאו בארצות הברית בין השנים 1894 ל-1941. מדיה וקבצים בנושא מנהטה בוויקישיתוף "מנהטה", במסד הנתונים הקולנועיים IMDb (באנגלית) "מנהטה", באתר AllMovie (באנגלית) "מנהטה", במסד הנתונים הקולנועיים KinoPoisk (ברוסית) הסרט להורדה באתר ארכיון האינטרנט (באנגלית) Unseen Cinema Early American Avant-Garde Film 1894-1941 (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
אודי בונשטיין

אודי בונשטיין (נולד ב-5 בינואר 1969) הוא פסיכולוג קליני מדריך ופסיכולוג רפואי מומחה ישראלי. בונשטיין מכהן כפסיכולוג הראשי במרכז הרפואי לגליל בנהריה, והיה יו"ר האגודה הישראלית להיפנוזה בשנים 2013-2019. הוא מורשה לעיסוק, למחקר ולהוראת היפנוזה. מייסד ומנהל את "הדדיות - מכון מוכר ללימודי היפנוט". בעבר עמד בראש התוכנית התלת-שנתית לפסיכותרפיה בצפת. בונשטיין פיתח גישה רב-ממדית לתאוריה של התודעה (theory of mind), המאפשרת אבחון דיפרנציאלי על פני מספר ממדים בלתי תלויים זה בזה, במטרה לאפשר אבחנה מבדלת טובה יותר ומתן מעלה טיפולי מותאם למגוון הפרעות נפשיות. הוא ממבשרי הגישה ההתייחסותית להיפנוזה - גישה הרואה בהיפנוזה התרחשות אינטרסובייקטיבית. בספרו "היפנוזה: דרכה של הנפש ליצור את הגוף" (2014) מציג בונשטיין גישה תאורטית מבוססת מחקר להיפנוזה, המתבססת על מודל התאוריה של התודעה. מתגורר כיום בגילון שבמועצה אזורית משגב. העין הפנימית: התפתחות הסובייקטיביות של הילד. ת"א: הוצאת הספרים של אוניברסיטת חיפה ו"ידיעות ספרים", 2011. היפנוזה: דרכה של הנפש ליצור את הגוף. ת"א: הוצאת הספרים של אוניברסיטת חיפה ו"ידיעות ספרים", 2014. הספר זכה בפרס בהט לספר העיון המקורי הטוב. חוֹלֵם מלא: איך להבין חלומות. חיפה: פרדס, 2020. אינטגרציה בין תאוריות פסיכואנליטיות ומודל נוירופסיכולוגי לסכיזופרניה בטיפול בנערה פסיכוטית: Theory of mind . שיחות. י"ט (3): 247-251, 2005. בין הסתגלות להפרעה: נקודת מבט אבולוציונית על הפרעת הקשב והריכוז. נפש, 21-22, 129-132, 2005. מילכוד 22 של הטיפול הנפשי: מבט על תופעת ההתחלות. שיחות 19(2), 168-172, 2005. Theory of mind בסכיזופרניה. הרפואה 145 (י"ב), 926-931, 2006. המשחק המטפורי. שיחות כ'(3), 273-279, 2006. פנים אחרות לחלום: על שינוי בהבנייתו-מחדש של חלום במהלך טיפול. שיחות כ"א (3), 2007. הִתחלות (Malingering) להפרעות נפשיות. הרפואה, 147(1), 926-931, 2008. הגישה ההתייחסותית להיפנוזה. שיחות כ"ז (1), 2012. בונשטיין, א., ויינטראוב, ז., ההתפתחות הנפשית של פגים במשקל נמוך מאוד. שיחות כ"א (1), 70-77, 2006. הדדיות: אתר הבית של בונשטיין סמדר רייספלד, לצאת למסע היפנוטי בשבילי התת מודע, באתר הארץ, 21 ביולי 2012 איילת שני, לא נתקלתי באדם שאי־אפשר להפנט, באתר הארץ, 1 בנובמבר 2018 רן פוני, מאחורי החלומות: פסיכולוג קליני על ההשפעה של חלומות עלינו וההתמודדות עם סיוטי ילדים, באתר ישראל היום, 3 בדצמבר 2020 אודי בונשטיין, דף שער בספרייה הלאומית מס רישיון 27-5617 בונשטיין אודי, העין הפנימית: התפתחות הסובייקטיביות של הילד., אוניברסיטת חיפה ו"ידיעות ספרים", 2011 Bonshtein U. (2012). Relational hypnosis. International Journal of Clinical and Experimental Hypnosis, 60(4): 397-414. בונשטיין אודי, היפנוזה: דרכה של הנפש ליצור את הגוף, אוניברסיטת חיפה ו"ידיעות ספרים", 2014.
The Best of Pink Floyd: A Foot in the Door

The Best of Pink Floyd: A Foot in the Door הוא אלבום אוסף מאת להקת פינק פלויד, שיצא כחלק מפרויקט הרימסטר של הלהקה Why Pink Floyd...?. מידע על האלבום The Best of Pink Floyd: A Foot in the Door באתר MusicBrainz מידע על האלבום The Best of Pink Floyd: A Foot in the Door באתר AllMusic האלבום The Best of Pink Floyd: A Foot in the Door באתר Discogs האלבום The Best of Pink Floyd: A Foot in the Door באתר ספוטיפיי האלבום The Best of Pink Floyd: A Foot in the Door באתר דיזר האלבום The Best of Pink Floyd: A Foot in the Door באתר אפל מיוזיק האלבום The Best of Pink Floyd: A Foot in the Door באתר טיידל Why Pink Floyd...? - האתר הרשמי "Why Pink Floyd?, Pink Floyd & EMI 2011 remastered campaign - The Best of Pink Floyd - A Foot In The Door". Whypinkfloyd.com. אורכב מ-המקור ב-2013-01-12. נבדק ב-2 ביוני 2011. {{cite web}}: (עזרה) ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
פייר ז'נה

פייר מרי פליקס ז'נה (בצרפתית: Pierre Marie Félix Janet‏; 30 במאי 1859 — 24 בפברואר 1947) היה פסיכולוג ופילוסוף צרפתי שתרם רבות לחקר הדיסוציאציה. ז'נה היה תלמידו ועוזרו של ז'אן-מרטן שארקו, וניהל את מעבדת ההיפנוזה שלו בבית החולים סלפטרייר. תרומתו העיקרית של ז'נה הייתה בחקר הטראומה הנפשית ובהגדרת הדיסוציאציה (ניתוק) כמנגנון העיקרי הקיים בה. כוכבו של ז'נה הועם בעיקר אל מול נסיקתו של זיגמונד פרויד, אבי הפסיכואנליזה, אשר הדגיש את ההדחקה כמנגנון ההגנה המרכזי. אך הוא חזר וזכה להכרה סביב תנופת המחקר בנושא הטראומה. מדיה וקבצים בנושא פייר ז'נה בוויקישיתוף פייר ז'נה, באתר פרויקט הגנאלוגיה במתמטיקה פייר ז'נה, באתר אנציקלופדיה בריטניקה (באנגלית) אודי בונשטיין, היפנוזה: דרכה של הנפש ליצור את הגוף, אוניברסיטת חיפה ו"ידיעות ספרים", 2014 ראו למשל, ג'ודית לואיס הרמן, טראומה והחלמה, עם עובד, 1994. ערך זה הוא קצרמר בנושא פסיכולוגים ובנושא צרפתים. אתם מוזמנים לתרום לוויקיפדיה ולהרחיב אותו.
מע'אזי

מחנה הפליטים אל-מַעַ֫'אזִי (בערבית: مخيم المغازي, בתעתיק מדויק: מח'ים אלמע'אזי; בעברית מוזכר שמו של המחנה לא פעם בתור "מועזי") הוא מחנה פליטים פלסטינים במרכז רצועת עזה, מזרחית לדיר אל-בלח. מחנה הפליטים הוקם על בסיס של הצבא הבריטי שהוסב על ידי מתנדבים קווייקרים למחנה פליטים. אוכלוסיית הפליטים מנתה בזמן מלחמת העצמאות כ-2,500 פליטים שהגיעו מ-8–10 כפרים ערבים, בהם: יאזור, קסטינה, באטאני ומע'אר. בשנת 1967 התגוררו במחנה כ-8,300 נפש ובשנת 1976 הגיע מספר התושבים לכ-9,000 נפש. בשנת 1969 השתכנה במחנה חוליית טרור שביצעה פעילות חבלנית בסביבה. באוגוסט 1969 פשט צה"ל על המחנה, ריכז את כל הגברים בבית ספר וערך סריקות מקיפות במחנה. במהלך הסריקות נהרגו שלושה מחבלים והוטל עוצר לילה על המחנה. בינואר 1970 נהרגו במחנה ארבעה חברים של החזית העממית לשחרור פלסטין. בעקבות זאת, נפרצו באותו חודש דרכים ברוחב של 6–12 מטר במחנה, תוך פינוי מעל 60 בתים שתושביהם הועברו לבתים ריקים במחנה. במהלך העבודות גם הונחו צינורות ניקוז וביוב. בפברואר 1970 זופתו הדרכים והוחל בחיבור המחנה לרשת החשמל הישראלית לצורך תאורת רחוב, והעבודות הושלמו בתחילת אפריל 1970. עמודי החשמל היוו יעד חוזר ונשנה של מחבלים. מע'אזי היה המחנה הראשון ברצועת עזה שנפרצו בו דרכים ושחובר לרשת החשמל ולאחר מכן נפרצו דרכים באופן דומה במחנות פליטים אחרים ברצועת עזה. בשנת 1972 ניסה הממשל הצבאי לארגן ועד של תושבי המחנה שיהווה בסיס לרשות מקומית, אולם בעקבות לחץ מצד ארגוני מחבלים הוועד התפטר. בשנת 1994 פינה צה"ל את המחנה, יחד עם שאר מקומות היישוב הערביים ברצועת עזה, והשליטה במחנה עברה לידי הרשות הפלסטינית. ב-2003 ביצע צה"ל מעצר במחנה וב-2004 ירו מסוקי צה"ל טילים לעבר המחנה[דרושה הבהרה]. ב-24 בדצמבר 2023, נהרגו מעל 70 בני אדם במחנה, בהפגזה של צה"ל, לפי דיווחים של חמאס. ב-22 בינואר 2024 אירע במחנה אסון אל-מע'אזי. מדיה וקבצים בנושא מע'אזי בוויקישיתוף Nancy Gallagher, Quakers in the Israeli-Palestinian Conflict: The Dilemmas of NGO Humanitarian Activism, 2007, The American University in Cairo Press, pp. 65, 75 דני צדקוני, ריבוי טבעי גבוה ברצועת עזה, דבר, 12 באוקטובר 1977 שלושה מחבלים נהרגו, שניים נפצעו, דבר, 20 באוגוסט 1969 עוצר לילה במחנה מע'אזי, מעריב, 21 באוגוסט 1969 נהרגו 4 אנשי מפתח של החזית בהיתקלות, מעריב, 5 בינואר 1970 ייסלל כביש במחנה מע'אזי, מעריב, 6 בינואר 1970 דרכים בטחוניות ייסללו, מעריב, 20 בינואר 1970 נשלמת פריצת הדרכים במחנה הפליטים ברצועה, מעריב, 22 בינואר 1970 חשמל מישראל יוזרם למחנה פליטים ברצועה, מעריב, 5 בפברואר 1970 עזרא ינוב, מלחמת בני אור בבני חושך, מעריב, 16 באפריל 1970 עמוד חשמל חובל ברצועה, מעריב, 31 במאי 1970 נחבל עמוד חשמל ליד מחנה הפליטים מועזי בעזה, מעריב, 13 באפריל 1970 רק ועד שכונות אחד פועל בעזה, דבר, 21 בפברואר 1973 חדשות נענע, צה"ל פועל במחנה הפליטים אל מע'אזי בעזה, באתר nana10‏, 6 באפריל 2003 מסוקי צה"ל ירו טילים לעבר מחנה הפליטים אל-מע'אזי בעזה, באתר nana10‏, 19 ביוני 2004 הפלסטינים: מניין ההרוגים בתקיפת צה"ל במרכז רצועת עזה עלה ל-70, באתר ynet, 24 בדצמבר 2023
שלמה כץ

האם התכוונתם ל... שלמה כץ (ראש ישיבה) (נולד ב-1948) – ראש ישיבת חברון בירושלים שלמה כץ (צייר) (נולד ב-1954) – צייר ופסל ישראלי שלמה כץ (זמר) (נולד ב-1980) - זמר מוזיקה יהודית מקורית ישראלי שלמה כץ (1937 - 1992) (פול') – צייר פולני ישראלי
עיט של דם

עיט של דם (באנגלית: Blood eagle), על פי הסאגות הנורדיות, הייתה שיטת הוצאה להורג אכזרית במיוחד, אשר הייתה נהוגה בקרב העמים הויקינגים במהלך ימי הביניים. ישנה מחלוקת האם שיטה זו של הוצאה להורג אכן יושמה, אך על פי מקורות מבריטניה במאות 9 ו-10, נטען כי לפחות ארבעה בני אדם הוצאו להורג בשיטה זו, ביניהם שני מלכים אנגלו-סקסונים וכן אחד מהארכיבישופים של קנטרברי. ההוצאה להורג נעשתה על ידי קשירתו של הקורבן לשני עמודי עץ, משני צדדיו, בעודו כורע. המוציא להורג היה חותך את גבו של הקורבן בסכין, ואז מכה בגרזן, על מנת לפתוח את גב הקורבן. לאחר מכן, המוציא להורג היה מושך את ריאותיו של הקורבן לאחור, ופורס אותן כמו כנפי עיט, ומכאן שמה של ההוצאה להורג. ענישה זו הייתה מבזה ואכזרית, אך היה לקורבן שביב של תקווה לגורל נשמתו. לפי אמונתם, אם הוא לא היה צועק לאורך ההוצאה להורג, שיכולה לקחת כמה דקות (עד לנפיחת נשמתו של הקורבן) הוא היה זוכה להגיע לולהאלה למרות הכל. בלוט (טקס) סצנת הוצאה להורג באמצעות עיט של דם, מתוך העונה השנייה של הסדרה ויקינגים.
ברהה

האם התכוונתם ל... אוטה ברהה – אציל דני טיכו ברהה – אציל ואסטרונום דני, בנו של אוטה סופיה ברהה – אסטרונומית דנית, בתו של אוטה
מתמטיקום

מתמטיקום (בגרמנית: Mathematikum) הוא מוזיאון מדע בגיסן, גרמניה. המוזיאון נוסד על ידי אלברכט בוטלשפאכר (אנ'). המתמטיקום נפתח ב-19 בנובמבר 2002, ונחנך על ידי נשיא גרמניה, יוהאנס ראו. מדיה וקבצים בנושא מתמטיקום בוויקישיתוף אתר האינטרנט הרשמי של מתמטיקום מתמטיקום, ברשת החברתית פייסבוק מתמטיקום, ברשת החברתית אקס (טוויטר) מתמטיקום, ברשת החברתית אינסטגרם ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
מילטון יומאסון

מילטון לאסל הומאסון (באנגלית: Milton Lasell Humason; 19 באוגוסט 1891 – 18 ביוני 1972) היה אסטרונום אמריקאי. הומאסון נולד בדודג' סנטר, מינסוטה. הוא נשר מבית הספר ולא זכה לקבל השכלה פורמלית לאחר גיל 14. עקב אהבתו להרים, ובייחוד להר וילסון שבקליפורניה (אנ'), החל לעבוד בתור נהג פרדות והוביל ציוד וחומרים אל ראש ההר, בעת בניית מצפה הר וילסון שהוקם שם בעשור הראשון של המאה ה-20. בשנת 1917 החל לעבוד בתור שרת במבנה המצפה ומתוך עניין התנדב לעבודת עוזר לילה במצפה. כישוריו הטכניים זכו לתשומת לבם של האסטרונומים במצפה, והאסטרונום ג'ורג' אלרי הייל (אנ') מינה אותו לחבר בצוות המצפה. הדבר היה חסר תקדים, שכן ליומאסון לא היה תואר דוקטור ואף לא תעודת בגרות. הומאסון הצדיק את שיפוטו של הייל במספר תגליות מפתח. הוא זכה למוניטין של צופה קפדן ובעל כישורים טכניים גבוהים. הוא הצליח להשיג תצלומים באיכות גבוהה וספקטרוגרמות בתנאים קשים, והפך למדריך הטכני של האסטרונומים במצפה. במהלך עבודתו במצפה הגיע למצפה האסטרונום אדווין האבל והשניים נעשו חברים קרובים. בשנת 1950 זכה הומאסון לתואר דוקטור למדעים (D. Sc) מאוניברסיטת לונד בשוודיה. הוא פרש בשנת 1957. הומאסון גילה בשיתוף עם האבל את תופעת ההיסט לאדום, המהווה עדות להתפשטות היקום לפי תאוריית המפץ הגדול. הומאסון גילה את כוכב השביט C/1961 R1 שיחודו במרחק האפסיד הארוך שלו, השביט קרוי על שמו. הומאסון היה, ככל הידוע, הראשון שצילם את כוכב הלכת פלוטו, אם כי לא הראשון שזיהה אותו. על שמו נקרא מכתש בירח וכן הכוכבים "Humason-Zwicky". Carl Sagan, Cosmos (Futura, 1983), pp. 278-281 מילטון יומאסון, באתר "Find a Grave" (באנגלית) מילטון יומאסון, במסד הנתונים הקולנועיים IMDb (באנגלית)
חת

האם התכוונתם ל... חַת - מילה נרדפת לפחד חת (דמות מקראית) – בן כנען בן חם בן נח חי"ת – האות העברית השמינית חט – שן של יונקים מסוימים הַחִתִּים – עם דובר שפה הודו-אירופית ששלט באסיה הקטנה בשלהי המאה ה-20 לפנה"ס החאתים או ההאנתים - עם עתיק שאכלס את אזור אסיה הקטנה לפני הַחִתִּים שם משפחה: אילן חת – פרופסור למיקרוביולוגיה ונשיאו התשיעי של מכון ויצמן חובב חת – סופר ישראלי, משפטן וכלכלן מאיר חת – מומחה לשוק ההון בישראל, פרופסור בבית הספר למשפטים של המסלול האקדמי המכללה למינהל משה חת – אדריכל ישראלי שפעל בחיפה באמצע המאה ה-20 נחום חת – משפטן, איש ציבור ועסקן ספורט, שכיהן כחבר הכנסת בכנסת השנייה חט חות